ଭବାନୀପାଟଣାଃ ଭୁବନେଶ୍ୱରରେ ଜାନୁଆରୀ ୨୬ ସାଧାରଣତନ୍ତ୍ର ଦିବସର ରାଜ୍ୟସ୍ତରୀୟ ପ୍ୟାରେଡ୍ ଉତ୍ସବର ନେତୃତ୍ବ ନେବେ କଳାହାଣ୍ଡି ଜିଲା କେସିଙ୍ଗା ପୁଲିସ ଏସ୍ଡିପିଓ ଏସ୍ . ସୁଶ୍ରୀ। କେସିଙ୍ଗା ଏସ୍ଡିପିଓ ଭାବେ ଏସ୍. ସୁଶ୍ରୀ ନଭେମ୍ବର ୧୯ ତାରିଖରେ ଯୋଗ ଦେଇଥିଲେ। ରାଜ୍ୟସ୍ତରୀୟ ପ୍ୟାରେଡ଼ର ନେତୃତ୍ବ ନେବା ପାଇଁ ମନୋନୀତ ହେବା ପରେ ଏସ. ସୁଶ୍ରୀ ଗତ ୨୨ ତାରିଖରୁ ଭୁବନେଶ୍ୱରରେ ସାଧରଣତନ୍ତ୍ର ଦିବସ ପ୍ୟାରେଡ୍ର ଅଭ୍ୟାସ କରୁଛନ୍ତି। ଏହି ଖବର ଜଣା ପଡ଼ିବା ପରେ କଳାହଣ୍ଡି ଜିଲାବାସୀ ଓ ପୁଲିସ କର୍ମଚାରୀ ମହଲରେ ଖୁସି ପ୍ରକାଶ ପାଇଛି। କେସିଙ୍ଗା ଏସ୍ଡିପିଓ ଭାବେ ଯୋଗ ଦେବା ପରେ ସେ ତାଙ୍କର କାର୍ଯ୍ୟଦକ୍ଷତା ବଳରେ ତଥା ନିଷ୍ଠାପର ପୁଲିସ ଅଧିକାରୀ ଭାବେ ସାଧାରଣ ଲୋକଙ୍କ ପ୍ରିୟପାତ୍ର ହୋଇପାରିଛନ୍ତି। ଏସ. ସୁଶ୍ରୀ ହେଉଛନ୍ତି ୨୦୧୮ ବ୍ୟାଚ୍ର ଆଇପିଏସ ଅଧିକାରୀ।
